ཡ་་་་་་་ད་མཆོད་ཨོ་ཨ་ཧཱ།མཆོད་ཨོ་ཨ་ཧཱ།མཆོད་ཨོ་ཨ་ཧཱ།མཆོད་བླ་མ་ཡི་དམ་མཆོད།སངས་རྒྱས་བྱང་སེམས་མཆོད།དཔའ་བོ་མཁའ་འགྲོ་མཆོད།སྐལ་བཟང་སངས་རྒྱས་སྟོང་གི་རྒྱལ་བོ།སངས་རྒྱས་ཤཱཀྱ་ཐུབ་པ་མཆོད།ད་ན་ཀོ་ཤའི་མཚོ་གླིང་ནས་ཨོ་རྒྱན་པད་མ་འབྱུང་གནས་མཆོད།གཡུ་ལོ་བཀོད་པའི་ཞིང་ཁམས་ནས།རྗེ་བཙུན་འཕགས་མ་སྒྲོལ་མ་མཆོད།དགའ་ལྡན་ཆོས་ཀྱི་ཞིང་ཁམས་ནས་རྗེ་རྒྱལ་བ་བློ་བཟང་གྲགས་པ་མཆོད།པོ་ཏ་ལ་ཡི་གནས་མཆོག་ནས་ལྷ་སྐལ་ཐུགས་རྗེ་ཆེན་པོ་མཆོད།གཙང་བཀྲ་ཤིས་ལྷུན་པོའི་ལྷ་མཁར་ནས།པན་ཆེན་སྣང་བ་མཐའ་ཡས་མཆོད།མདོ་སྨད་ས་ཡི་ཐིག་ལེ་ནས།ཡབ་རྗེ་སྐལ་ལྡན་རྒྱ་མཚོ་མཆོད།སྒར་གསར་ཆོས་གླིང་དགོན་པ་ནས།སྡེ་ཁྲི་འཇམ་དབྱངས་ཐུབ་བསྟན་མཆོད།བོད་གངས་ཅན་གཡང་གི་ར་བ་ནས།སྐྱེས་ལྷ་རྨ་ཆེན་སྦོམ་ར་མཆོད།ཀླུ་ཆུའི་ཕྱུག་ལུང་ཐང་ཆེན་ནས།ལྷ་སྲས་ཨ་མྱེས་དམག་དཔོན་མཆོད།ཕ་དང་ཨ་ཁུའི་དགྲ་ལྷ་མཆོད།སྟག་ཤར་གཞོན་ནུའི་རླུང་རྟ་མཆོད།མ་དང་སྲུ་མོའི་ཟས་ལྷ་མཆོད།དེ་རིང་འདིར་བཞུགས་མགྲོན་པོ་རྣམས་ཀྱི་མགྲོན་ལྷ་ཡང་ཞིག་མཆོད་ཟེར་རྒྱུ།